DA
C 314/8
Den Europæiske Unions Tidende
4.9.2023
Appel iværksat den 12. juli 2023 af SN til prøvelse af dom afsagt af Retten (Femte Afdeling) den 3. maj 2023 i sag T-249/21, SN mod Parlamentet (Sag C-430/23 P) (2023/C 314/11) Processprog: engelsk Parter Appellant: SN (ved Barrister P. Eleftheriadis) Den anden part i appelsagen: Europa-Parlamentet Appellanten har nedlagt følgende påstande — Dommen afsagt af Den Europæiske Unions Ret (Femte Afdeling) den 3. maj 2023 i sag T-249/21, SN mod Europa-Parlamentet, ophæves delvist, for så vidt som det i dommen fastslås, at Europa-Parlamentets generalsekretærs afgørelse af 21. december 2020 vedrørende SN og den til SN fremsendte debetnota nr.
7010000021 af 15. januar 2021 på 196 199,84 EUR er delvist gyldige. — Annullation i det hele af Europa-Parlamentets generalsekretærs afgørelse af 21. december 2020 vedrørende SN. — Annullation i det hele af den til SN fremsendte debetnota nr.
7010000021 af 15. januar 2021 på 196 199,84 EUR. — Europa-Parlamentet tilpligtes at betale appellanternes omkostningerne i denne sag, herunder omkostningerne i forbindelse med sagen for Domstolen og for Retten.
Anbringender og væsentligste argumenter 1) Manglende anvendelse af kriteriet om »kendskab« i ansættelsesvilkårenes artikel 137 (1): Retten har tilsidesat EU-retten ved ikke at tage hensyn til, at tilbagesøgningen af den løn, der udbetales i forbindelse med parlamentarisk assistance, til et medlem af Parlamentet er omfattet af kriteriet om »kendskab« i ansættelsesvilkårenes artikel 137 og vedtægtens artikel 85, som forudsætter at modtageren af en udbetaling i forbindelse med parlamentarisk assistance har kendskab eller formodes at have kendskab til, at beløbet ikke var forfaldent til udbetaling.
2) Manglende anvendelse af gennemførelsesbestemmelsernes artikel 33 (2): Retten har tilsidesat EU-retten ved ikke korrekt at have anvendt gennemførelsesbestemmelsernes artikel 33 og 68, som kræver, at udbetaling af løn til en parlamentarisk assistent skal betragtes som løn og ikke et honorar for erlagte ydelser, således at der kun foreligger »et fejlagtigt udbetalt beløb« i henhold til EU-retten, når beløbet ikke er forfaldent til betaling i forhold til ansættelseskontraktens betingelser, jf. standardansættelsesvilkårene for parlamentariske assistenter.
3) Manglende beskyttelse af et medlems ret til frihed og uafhængighed: Retten har tilsidesat EU-retten ved ikke i tilstrækkelig grad at beskytte medlemmernes ret til frihed og uafhængighed (artikel 2 og artikel 21, stk.
2, i statutten for Europa-Parlamentets medlemmer) ved at indføre et system med objektivt ansvar for fejl begået i god tro, der er så uforudsigeligt og byrdefyldt, at det er uforeneligt med medlemmernes ret til frihed og uafhængighed.
(1) (2)
Ansættelsesvilkårene for de øvrige ansatte i Det europæiske økonomiske Fællesskab og Det europæiske Atomenergifællesskab (EFT 1959-1962, s. 163).
Europa-Parlamentets Præsidiums afgørelse af 19.5. og 9.7.2008 om gennemførelsesbestemmelser til statutten for EuropaParlamentets medlemmer (EUT 2009, C 159, s. 1).